ΒΜΦ

Μια Βόλτα στο Μουσείο με σακίδιο
2024-02-04 12:30 - 14:30 (Europe/Moscow) | Κυριακές στο ΒΜΦ | «Παίζουμε με τα υλικά του εργοστασίου: Ο άνθρακας»
Την Κυριακή 4 Φεβρουαρίου ετοιμαζόμαστε για «Μια βόλτα στο Μουσείο με σακίδιο» στο Βιομηχανικό Μουσείο Φωταερίου. Τα παιδιά ηλικίας 4-11 ετών ανακαλύπτουν μαζί με τις οικογένειές τους το παλιό εργοστάσιο φωταερίου με τον πιο διασκεδαστικό τρόπο, με «ξεναγό» το διαδραστικό κίτρινο σακίδιο που κάνει την επίσκεψη… παιχνιδάκι!
Ειδικά σχεδιασμένο για δύο ξεχωριστές ηλικιακές ομάδες, το σακίδιο για τα παιδιά 4-6 ετών βασίζεται στην ανακάλυψη της πληροφορίας μέσα από τις αισθήσεις και τη διάδραση, ακολουθώντας την πρωτότυπη αισθητηριακή διαδρομή του μουσείου και τα κίτρινα κουτιά, ενώ για τα παιδιά 7-11 ετών το διαδραστικό σακίδιο εστιάζει στα κρυμμένα μηχανήματα και στις σπάνιες εφευρέσεις που κρύβονται μέσα στο παλιό εργοστάσιο φωταερίου.
Χάρτες, αυτοκόλλητα, παιχνίδια μνήμης, παζλ και πολλά άλλα κρύβονται στο σακίδιο και θα βοηθούν τα παιδιά στην διασκεδαστική περιήγηση, ενώ, ειδικά για αυτήν την Κυριακή, από τις 12.30 έως τις 14.30, οι άνθρωποι του μουσείου θα βρίσκονται στο χώρο για να μας διευκολύνουν στην αποκάλυψη όλων των μυστικών του σακιδίου.
Δανειζόμαστε το κίτρινο σακίδιο και η ανακάλυψη ξεκινά! Ο επισκέπτης μπορεί να δανειστεί το διαδραστικό σακίδιο από το Industrial Gas Museum Shop ή από το Φυλάκιο της Τεχνόπολης, αφήνοντας την ταυτότητά του, και να το επιστρέψει πάλι εκεί αφού ολοκληρώσει τη διαδρομή του στο μουσείο.
Πληροφορίες
Πότε: Κυριακή 4 Φεβρουαρίου
Ώρες: 12:30-14:30
Είσοδος: €2
Κόστος χρήσης σακιδίου: €4

Στον Πύργο του Εργοστασίου
2024-02-04 11:00 - 13:30
Tην Κυριακή 4 Φεβρουαρίου, τα παιδιά 3-9 ετών ανεβαίνουν στον Πύργο του Νέου Υδαταερίου, του πιο ψηλού κτιρίου στο παλιό εργοστάσιο φωταερίου, με θέα 360° σε όλη την Αθήνα, όπου θα πραγματοποιηθεί ένα συναρπαστικό εικαστικό εργαστήριο! Ανακυκλώσιμα υλικά, μηχανήματα και χρώματα δίνουν έμπνευση για να δημιουργήσουμε τους δικούς μας κινούμενους ήρωες. Ετοιμαστείτε για μια απολαυστική εικαστική περιπέτεια… από ψηλά!

Πληροφορίες
Ώρες: 11:00-12:00 & 12:30-13:30
Χώρος Διεξαγωγής και Σημείο συνάντησης: Νέο Υδαταέριο (δίπλα από το Technopolis Café)
Κόστος συμμετοχής: € 6/παιδί
Απαραίτητες κρατήσεις στο τηλ: 2130109325 (Δευτέρα-Παρασκευή 11:00-17:00)

Ξεναγήσεις ενηλίκων
2024-01-26 19:00 - 2024-01-27 20:30
Με αφορμή τα 11α γενέθλιά του στις 27 Ιανουαρίου, το Βιομηχανικό Μουσείο Φωταερίου ανοίγει τις πόρτες του και διοργανώνει για τους ενήλικους επισκέπτες του τρεις ατμοσφαιρικές ξεναγήσεις στο καλύτερα σωζόμενο εργοστάσιο φωταερίου στην Ευρώπη!
Επισκεφθείτε τους χώρους του παλιού εργοστασίου φωταερίου της Αθήνας και ανακαλύψτε την ιστορία του μέσα από απογευματινές ξεναγήσεις. Μαζί με τους έμπειρους ανθρώπους του Μουσείου και αγαπημένους του συνεργάτες, θαυμάστε τον σπάνιο μηχανολογικό εξοπλισμό του 19ου αιώνα και ανακαλύψτε τις χρήσεις του φωταερίου, τον ρόλο των εργαζομένων στο παλιό εργοστάσιο καθώς και τις συνθήκες ζωής στην περιοχή του Γκαζιού.
26 Ιανουαρίου 2024
Ξενάγηση στο Μουσείο με τον επίκουρο καθηγητή Ιστορίας (Πανεπιστήμιο Δυτικής Αττικής), Γιάννη Στογιαννίδη.
Ώρα έναρξης: 19:00
Διάρκεια: 60 λεπτά
27 Ιανουαρίου 2024
Ξενάγηση στο Μουσείο με την υπεύθυνη του Βιομηχανικού Μουσείου Φωταερίου και μουσειολόγο, Μαρία Φλώρου.
Ώρα έναρξης: 18:30
Διάρκεια: 60 λεπτά
Ξενάγηση στο Μουσείο με τη μουσειολόγο – μουσειοπαιδαγωγό του ΒΜΦ, Αργυρώ Μπατσή.
Ώρα έναρξης: 19:30
Διάρκεια: 60 λεπτά
Επιπλέον πληροφορίες
Σημείο συνάντησης: Κεντρική Καμινάδα
Είσοδος στο Μουσείο: 2 ευρώ/άτομο
Απαραίτητη τηλεφωνική κράτηση: 2130109325 (Δευτέρα – Παρασκευή: 11:00-17:00)
*Οι μουσειακοί χώροι θα παραμείνουν ανοιχτοί έως τις 21:00

Απογευματινές ξεναγήσεις ενηλίκων στο ΒΜΦ
2023-11-02 19:00 - 20:00, 2023-10-19 19:00 - 20:00, 2023-10-05 19:00 - 20:00, 2023-05-26 05:00 - 06:00, 2023-05-18 19:00 - 20:00
Στο πλαίσιο του εορτασμού των «10 χρόνων ΒΜΦ», το Βιομηχανικό Μουσείο Φωταερίου προσκαλεί τους ενήλικους επισκέπτες να επισκεφθούν τους χώρους του παλιού εργοστασίου φωταερίου της Αθήνας και να ανακαλύψουν την ιστορία του μέσα από απογευματινές ξεναγήσεις με ελεύθερη συμμετοχή και “early drink”!
Μαζί με τους έμπειρους ανθρώπους του μουσείου, ακολουθούμε τη γραμμή παραγωγής του φωταερίου, θαυμάζουμε τον σπάνιο μηχανολογικό εξοπλισμό του 19ου αιώνα και ανακαλύπτουμε τον ρόλο των εργαζομένων στο παλιό εργοστάσιο και τις συνθήκες ζωής στην περιοχή του Γκαζιού.
Η ξενάγηση στο Βιομηχανικό Μουσείο Φωταερίου είναι μία συνολική εμπειρία για όλες τις αισθήσεις: Θα έρθουμε σε επαφή με τις μυρωδιές του εργοστασίου, θα ακούσουμε τις ιστορίες των εργαζομένων μέσα από ηχητικά τεκμήρια που θα μας «ξαφνιάσουν» και θα αγγίξουμε τις μηχανές που λειτουργούσαν μέχρι πρόσφατα. Η εμπειρία εμπλουτίζεται με νέες τεχνολογίες, 3D προβολές, σε συνδυασμό με ιστορικά τεκμήρια και μοναδικό οπτικοακουστικό υλικό.
Οι απογευματινές ξεναγήσεις ξεκινούν στις 19.00 και διαρκούν περίπου μία ώρα. Οι χώροι του μουσείου θα παραμείνουν ανοιχτοί έως τις 21.00 για τους επισκέπτες που επιθυμούν να παρακολουθήσουν το αρχειακό οπτικοακουστικό υλικό, να ακούσουν τα αποσπάσματα των προφορικών συνεντεύξεων των εργαζομένων στα διάφορα σημεία της μουσειακής διαδρομής, να ανακαλύψουν την αισθητηριακή διαδρομή και φυσικά να χαρούν το ποτό τους μέσα στις εγκαταστάσεις του πρώτου εργοστασίου παραγωγής ενέργειας στην Ελλάδα!

Πληροφορίες
Συμμετοχή: Η συμμετοχή στις απογευματινές ξεναγήσεις είναι δωρεάν.
Στη δωρεάν δράση δεν συμπεριλαμβάνεται το ποτό. Οι επισκέπτες μπορούν να προμηθευτούν το ποτό τους από το Technopolis Café.
Κράτηση θέσης μέσω viva.gr
*Για περιορισμένο αριθμό συμμετοχών.

Οι επετειακές δράσεις στο πλαίσιο των «10 χρόνων ΒΜΦ» πραγματοποιούνται με Μεγάλο Χορηγό το Φυσικό Αέριο Ελληνική Εταιρεία Ενέργειας.

Βιομηχανικές διαδρομές στην πόλη: «Σσσς… Άκου τα κτίρια!»
2023-10-22 11:00 - 13:00
Ποιοι ήταν οι πρώτοι κάτοικοι που έμειναν στη γειτονιά του Γκαζοχωρίου; Πώς να ήταν οι συνθήκες διαβίωσης στην περιοχή όταν το παλιό εργοστάσιο φωταερίου λειτουργούσε; Πού βρίσκονταν τα μέγαρα των βιομηχάνων της εποχής και ποια τα αρχιτεκτονικά χαρακτηριστικά τους;
Το Βιομηχανικό Μουσείο Φωταερίου σε συνεργασία με τον επίκουρο καθηγητή ιστορίας στο Πανεπιστήμιο Δυτικής Αττικής Γιάννη Στογιαννίδη και την Αστική μη Κερδοσκοπική Εταιρεία Monumenta, διοργανώνει τέσσερις βιομηχανικούς περιπάτους με δύο ξεχωριστές θεματικές, προσκαλώντας ενήλικες και οικογένειες με παιδιά από 12 ετών να ανακαλύψουν τη βιομηχανική ιστορία της πόλης με συναρπαστικό τρόπο.
Με έμπνευση το παλιό εργοστάσιο φωταερίου, οι βιομηχανικές διαδρομές υπόσχονται να ταξιδέψουν τους συμμετέχοντες στον χρόνο και στον αστικό ιστό της Αθήνας, φέρνοντάς τους σε επαφή με τη σύγχρονη ιστορία και αρχιτεκτονική, τη βιομηχανική κληρονομιά και την αξιοποίηση των βιομηχανικών μνημείων στην καρδιά της πόλης.
Βιομηχανική Διαδρομή: «Σσσς… Άκου τα κτίρια!»
Την Κυριακή 22 Οκτωβρίου, από τις 11:00 και για περίπου δύο ώρες, θα πραγματοποιηθεί, σε συνεργασία με τη MONUMENTA, μια βιωματική περιήγηση στις οδούς Βασιλίσσης Σοφίας και Πανεπιστημίου, εστιάζοντας στα κτίρια που κάποτε αποτέλεσαν οικίες επιχειρηματιών του 19ου και 20ου αιώνα. Περπάτημα, παρατήρηση, φωτογράφιση, συζήτηση, είναι τα εργαλεία με τα οποία οι συμμετέχοντες θα ανακαλύψουν τα κτίρια και τις ιστορίες που αυτά κρύβουν, ενώ θα «γνωρίσουν» για λίγο τους ανθρώπους που τα κατοίκησαν.
Η περιήγηση περιλαμβάνει στάσεις σε πρώην οικίες που έζησαν οικογένειες επιχειρηματιών στην παλιά πόλη της Αθήνας, όπως τα μέγαρα του Κωνσταντινοπολίτη τραπεζίτη Ανδρέα Συγγρού, του Βρετανού επιχειρηματία Κάρολου Μέρλιν, του Ιταλού Ιωάννη Βαπτιστή Σερπιέρη. Οι συμμετέχοντες θα ανακαλύψουν την ιστορία των οικογενειών αυτών, θα ταξιδέψουν στον χρόνο και θα γνωρίσουν την ιστορία των βιομηχανιών και των επιχειρήσεων με τις οποίες συνέδεσαν με τη ζωή τους, αλλά και πώς αυτές επηρέασαν τη σύγχρονη οικονομική και βιομηχανική ιστορία της πόλης και της χώρας. Ακόμη, μέσα από τον βιομηχανικό περίπατο, μικροί και μεγάλοι θα εξοικειωθούν με την αστική αρχιτεκτονική, τα ιδιαίτερα χαρακτηριστικά της γνωρίσματα, την εξέλιξή της στον χρόνο, ενώ παράλληλα θα ανακαλύψουν το έργο σπουδαίων αρχιτεκτόνων που σχεδίασαν τα μοναδικά μέγαρα των επιχειρηματιών.
Πληροφορίες
Συμμετοχή: Η συμμετοχή στις απογευματινές ξεναγήσεις είναι δωρεάν.
Ώρες: 11:00-13:00
Σημείο συνάντησης: Μετρό Σταθμός «Ευαγγελισμός» (Έξοδος: Βασιλίσσης Σοφίας, Οδός Ριζάρη)
Συμμετοχή: Δωρεάν με κράτηση θέσης στο more.com
( https://www.more.com/happenings/biomixanikes-diadromes-stin-poli/ )
Οι επετειακές δράσεις στο πλαίσιο των «10 χρόνων ΒΜΦ» πραγματοποιούνται με Μεγάλο Χορηγό το ΦΥΣΙΚΟ ΑΕΡΙΟ – Ελληνική Εταιρεία Ενέργειας.

«Από το Γκάζι με αγάπη!»: Το επετειακό διήμερο του ΒΜΦ για οικογένειες με παιδιά
2023-10-14 11:00 - 2023-10-15 17:00
Το πιο ξεχωριστό Σαββατοκύριακο για οικογένειες και παιδιά 3-12 ετών έρχεται στις 14 και 15 Οκτωβρίου στην Τεχνόπολη Δήμου Αθηναίων! Αφορμή, φυσικά, η κορύφωση των εορτασμών των 10 χρόνων λειτουργίας του Βιομηχανικού Μουσείου Φωταερίου. Με τίτλο «Από το Γκάζι με αγάπη!», η μεγάλη επετειακή γιορτή του μουσείου γυρνά τον χρόνο πίσω, επιλέγει τις δράσεις που αγαπήθηκαν περισσότερο από τα παιδιά σε αυτήν την πρώτη δεκαετία και τις παρουσιάζει μαζί με νέες μέσα σε ένα συναρπαστικό διήμερο!
Πώς φωτίζεις μια πόλη από την αρχή; Μπορεί ένας χορός να «ξυπνήσει» ολόκληρο εργοστάσιο; Τι φτιάχνουν οι κηπουροί με τα πινέλα; Πόσα ξέρεις για τον σπουδαίο Νίκολα Τέσλα; Ποιες συνήθειες θα χάριζες σε ένα ρομπότ; Ποιος σαμποτάρει την παραγωγή του φωταερίου; Πώς δημιουργείται μια μπάλα από φωτιά; Γιατί τσακώνεται ο λιθάνθρακας με το μαντέμι και το τούβλο στους φούρνους του εργοστασίου; Μπορείς να φανταστείς τον Καραγκιόζη…αστρονόμο; Και, τελικά, πώς γιορτάζει ένα μουσείο τα γενέθλιά του;
Εκπαιδευτικά προγράμματα, εργαστήρια φυσικών επιστημών, ρομποτικής, χορού και δημιουργικής κίνησης, kids yoga, πειράματα, εικαστικές δημιουργίες και θεατρικές παραστάσεις απαρτίζουν το πλούσιο πρόγραμμα του διημέρου που δημιουργήθηκε με έμπνευση το μουσείο και την ιστορία του, ενώ παιχνίδια ελεύθερης ροής, χωρίς προκράτηση θέσης, έρχονται από το πρωί μέχρι το απόγευμα σε μια ξεχωριστή, επετειακή γιορτή ειδικά αφιερωμένη στα παιδιά, τους αγαπημένους επισκέπτες του Βιομηχανικού Μουσείου Φωταερίου!
Η προπώληση άνοιξε! Διαβάστε το αναλυτικό πρόγραμμα, κλείστε τα εισιτήριά σας και απολαύστε το πιο διασκεδαστικό διήμερο δημιουργικής μάθησης που έρχεται…«Από το Γκάζι με αγάπη»!
Δείτε το πρόγραμμα εδώ
Κλείστε εισιτήριο εδώ

Πληροφορίες
Σάββατο 14 Οκτωβρίου, 11:00 – 19:00
Κυριακή 15 Οκτωβρίου, 10:30 – 17:00
Εισιτήρια:
Δράσεις: 2€ ανά παιδί (δωρεάν για τους συνοδούς)
Θεατρικές παραστάσεις: 2€ ανά άτομο
Προπώληση: more.com
*Η προπώληση μέσω more.com ισχύει μέχρι μισή ώρα πριν την έναρξη του κάθε εργαστηρίου.
**Οι συμμετέχοντες παρακαλούνται να τηρούν την ώρα προσέλευσης.
Τηλέφωνα επικοινωνίας:
2130109325 (Δευτέρα-Παρασκευή 11.00-17.00)
6944764640 (Σάββατο 11.00-17.00 & Κυριακή 10.30-17.00)

*Οι επετειακές δράσεις στο πλαίσιο των «10 χρόνων ΒΜΦ» πραγματοποιούνται με Μεγάλο Χορηγό το ΦΥΣΙΚΟ ΑΕΡΙΟ – Ελληνική Εταιρεία Ενέργειας.

Μικροί κηπουροί με πινέλα
2023-10-01 11:00 - 13:30
Συνδυάζεται άραγε η ζωγραφική με την κηπουρική; Μπορεί ένα παλιό εργοστάσιο φωταερίου να εμπνεύσει ένα παιδί; Πώς φροντίζουμε ένα λουλούδι; Τα παιδιά από 3 ετών εμπνέονται από το παλιό εργοστάσιο φωταερίου, παίρνουν τα πινέλα τους και ζωγραφίζουν μικρές κεραμικές γλάστρες σε ένα απίθανο υπαίθριο εργαστήρι ζωγραφικής που αγαπούν μικροί και μεγάλοι. Στη συνέχεια, τα παιδιά γίνονται «μικροί κηπουροί» και, με τη βοήθεια ειδικών, φυτεύουν στα γλαστράκια τους πολύχρωμα λουλούδια, ενώ μαθαίνουν να είναι υπεύθυνα για τη φροντίδα τους. Βασικές προϋποθέσεις για τη συμμετοχή των παιδιών στο εργαστήρι: διάθεση, φαντασία και κατάλληλα ρούχα. Μικροί κηπουροί της Αθήνας ετοιμαστείτε να λερωθούμε!

Ηλικίες: 3-9 ετών
Ώρες διεξαγωγής: 11:00-12:00 & 12:30-13:30
Χώρος: Κτίριο Νέο Υδαταέριο
Κόστος συμμετοχής: € 7 / παιδί
Απαραίτητες κρατήσεις (από 25/9) στο τηλ: 2130109325

Βιομηχανικές διαδρομές στην πόλη: «Σσσς… Άκου τα κτίρια!»
2023-09-24 11:00 - 13:00
Ποιοι ήταν οι πρώτοι κάτοικοι που έμειναν στη γειτονιά του Γκαζοχωρίου; Πώς να ήταν οι συνθήκες διαβίωσης στην περιοχή όταν το παλιό εργοστάσιο φωταερίου λειτουργούσε; Πού βρίσκονταν τα μέγαρα των βιομηχάνων της εποχής και ποια τα αρχιτεκτονικά χαρακτηριστικά τους;
Το Βιομηχανικό Μουσείο Φωταερίου σε συνεργασία με τον επίκουρο καθηγητή ιστορίας στο Πανεπιστήμιο Δυτικής Αττικής Γιάννη Στογιαννίδη και την Αστική μη Κερδοσκοπική Εταιρεία Monumenta, διοργανώνει τέσσερις βιομηχανικούς περιπάτους με δύο ξεχωριστές θεματικές, προσκαλώντας ενήλικες και οικογένειες με παιδιά από 12 ετών να ανακαλύψουν τη βιομηχανική ιστορία της πόλης με συναρπαστικό τρόπο.
Με έμπνευση το παλιό εργοστάσιο φωταερίου, οι βιομηχανικές διαδρομές υπόσχονται να ταξιδέψουν τους συμμετέχοντες στον χρόνο και στον αστικό ιστό της Αθήνας, φέρνοντάς τους σε επαφή με τη σύγχρονη ιστορία και αρχιτεκτονική, τη βιομηχανική κληρονομιά και την αξιοποίηση των βιομηχανικών μνημείων στην καρδιά της πόλης.
Δεύτερη Βιομηχανική Διαδρομή: «Σσσς… Άκου τα κτίρια!»
Την Κυριακή 24 Σεπτεμβρίου, από τις 11.00 και για περίπου δύο ώρες, θα πραγματοποιηθεί, σε συνεργασία με τη MONUMENTA, μια βιωματική περιήγηση στις οδούς Βασιλίσσης Σοφίας και Πανεπιστημίου, εστιάζοντας στα κτίρια που κάποτε αποτέλεσαν οικίες επιχειρηματιών του 19ου και 20ου αιώνα. Περπάτημα, παρατήρηση, φωτογράφιση, συζήτηση, είναι τα εργαλεία με τα οποία οι συμμετέχοντες θα ανακαλύψουν τα κτίρια και τις ιστορίες που αυτά κρύβουν, ενώ θα «γνωρίσουν» για λίγο τους ανθρώπους που τα κατοίκησαν.
Η περιήγηση περιλαμβάνει στάσεις σε πρώην οικίες που έζησαν οικογένειες επιχειρηματιών στην παλιά πόλη της Αθήνας, όπως τα μέγαρα του Κωνσταντινοπολίτη τραπεζίτη Ανδρέα Συγγρού, του Βρετανού επιχειρηματία Κάρολου Μέρλιν, του Ιταλού Ιωάννη Βαπτιστή Σερπιέρη. Οι συμμετέχοντες θα ανακαλύψουν την ιστορία των οικογενειών αυτών, θα ταξιδέψουν στον χρόνο και θα γνωρίσουν την ιστορία των βιομηχανιών και των επιχειρήσεων με τις οποίες συνέδεσαν με τη ζωή τους, αλλά και πώς αυτές επηρέασαν τη σύγχρονη οικονομική και βιομηχανική ιστορία της πόλης και της χώρας. Ακόμη, μέσα από τον βιομηχανικό περίπατο, μικροί και μεγάλοι θα εξοικειωθούν με την αστική αρχιτεκτονική, τα ιδιαίτερα χαρακτηριστικά της γνωρίσματα, την εξέλιξή της στον χρόνο, ενώ παράλληλα θα ανακαλύψουν το έργο σπουδαίων αρχιτεκτόνων που σχεδίασαν τα μοναδικά μέγαρα των επιχειρηματιών.

Πληροφορίες
Συμμετοχή: Η συμμετοχή στις απογευματινές ξεναγήσεις είναι δωρεάν.
Σημείο συνάντησης: Μετρό Σταθμός «Ευαγγελισμός» (Έξοδος: Βασιλίσσης Σοφίας, Οδός Ριζάρη)
Συμμετοχή: Δωρεάν με κράτηση θέσης στο more.com
Οι επετειακές δράσεις στο πλαίσιο των «10 χρόνων ΒΜΦ» πραγματοποιούνται με Μεγάλο Χορηγό το ΦΥΣΙΚΟ ΑΕΡΙΟ – Ελληνική Εταιρεία Ενέργειας.

Μια βόλτα στο Μουσείο με… σακίδιο
2023-09-17 11:30 - 13:30
Μικροί και μεγάλοι καλούνται να ανακαλύψουν το παλιό εργοστάσιο φωταερίου μέσα από μια εναλλακτική διαδρομή με χάρτες, αυτοκόλλητα, παιχνίδια μνήμης, παζλ και πολλά άλλα! Την Κυριακή 17 Σεπτεμβρίου, από τις 11:30 έως τις 13:30, οι άνθρωποι του μουσείου θα βρίσκονται στον χώρο για να σας διευκολύνουν να γνωρίστε όλα τα μυστικά του σακιδίου.
Για τα παιδιά 4 έως 6 ετών το σακίδιο εστιάζει στην ανακάλυψη της πληροφορίας μέσα από τις αισθήσεις και τη διάδραση, ακολουθώντας την πρωτότυπη αισθητηριακή διαδρομή του μουσείου και τα κίτρινα κουτιά.
Για τα παιδιά 7 έως 11 ετών, το διαδραστικό σακίδιο εστιάζει στα κρυμμένα μηχανήματα και στις σπάνιες εφευρέσεις που κρύβονται μέσα στο παλιό εργοστάσιο φωταερίου.
Πληροφορίες
Ώρες: 11:30-13:30
Απευθύνεται σε οικογένειες με παιδιά 4-11 ετών
Είσοδος: € 2
Κόστος χρήσης σακιδίου: € 4
Οι επισκέπτες μπορούν να δανειστούν το διαδραστικό σακίδιο από το Πωλητήριο του Μουσείου.
Δεν είναι απαραίτητη η κράτηση θέσης. Σε περίπτωση μεγάλης προσέλευσης θα τηρηθεί σειρά προτεραιότητας στο πωλητήριο του Μουσείου.

Στην αυλή του εργοστασίου
2023-09-17 11:00 - 13:00
Οι μικροί μας φίλοι γίνονται εξερευνητές και ετοιμάζονται για την πιο παράξενη εικαστική ορνιθοπαρατήρηση. Ποια είδη πτηνών μπορεί να συναντήσει κανείς μέσα στο κέντρο της πόλης και μάλιστα μέσα σε ένα παλιό εργοστάσιο; Μικτές τεχνικές και νέοι τρόποι έκφρασης μας περιμένουν… στην αυλή του εργοστασίου!
Πληροφορίες
Ώρες: 11:00-12:00 & 12:00-13:00
Χώρος: Προαύλιο Skywalk
Σημείο συνάντησης: Νέο Υδαταέριο (δίπλα από το καφέ της Τεχνόπολης)
Για παιδιά από 3 – 9 ετών
Κόστος συμμετοχής: € 6 / παιδί
Απαραίτητες κρατήσεις στο τηλ: 2130109325

Στην αυλή του εργοστασίου
2023-09-10 11:00 - 13:00
Το φθινόπωρο έφτασε και εμείς ζωγραφίζουμε και παίζουμε δημιουργικά… στην αυλή του εργοστασίου! Με έμπνευση τα ταξίδια και τον ήλιο του καλοκαιριού, αποθανατίζουμε τις αγαπημένες μας στιγμές με τη δικιά μας αυτοσχέδια φωτογραφική μηχανή από ανακυκλώσιμα υλικά. Τι θα καταγράψει άραγε το δικό σου φιλμ; Ετοιμαστείτε για μια απολαυστική εικαστική περιπέτεια στον προαύλιο χώρο του Skywalk!
Πληροφορίες
Ώρες: 11:00-12:00 & 12:00-13:00
Χώρος: Προαύλιο Skywalk
Σημείο συνάντησης: Νέο Υδαταέριο (δίπλα από το καφέ της Τεχνόπολης)
Για παιδιά από 3 – 9 ετών
Κόστος συμμετοχής: € 6 / παιδί
Απαραίτητες κρατήσεις στο τηλ: 2130109325

Summer School εφήβων στην Τεχνόπολη: Κλακέτα, κάμερα, πάμε!
2023-06-26 09:30 - 2023-06-30 15:00
Πώς μια ιδέα γίνεται ιστορία στην οθόνη; Ποιες είναι οι βασικές αρχές σεναρίου; Πώς στήνουμε μια σκηνή, πώς ερμηνεύουμε έναν ρόλο και πώς, τελικά, γίνεται ένα πραγματικό γύρισμα;
Το πιο συναρπαστικό summer school για εφήβους έρχεται στην καρδιά της πόλης! Για πρώτη φορά, η ομάδα του Βιομηχανικού Μουσείου Φωταερίου, σε συνεργασία με την έμπειρη ομάδα του Καρπού, γεμίζουν το καλοκαίρι των νέων ηλικίας 12-14 ετών με άφθονες δημιουργικές ιδέες, μέσα από ένα μοναδικό summer school που προσφέρει μια πρώτη επαφή με την τέχνη του κινηματογράφου.
To Summer School εφήβων «Κλακέτα, κάμερα, πάμε!» έρχεται από τη Δευτέρα 26 έως την Παρασκευή 30 Ιουνίου καθημερινά στην Τεχνόπολη Δήμου Αθηναίων, από τις 09:30 έως τις 15:00, με μια εβδομάδα γεμάτη βιωματικά εργαστήρια. Με τη χρήση ψηφιακών μέσων (εικόνας και ήχου), οι συμμετέχοντες θα δημιουργήσουν τη δική τους ταινία μικρού μήκους με θέμα την Τεχνόπολη και τη γειτονιά της, αντλώντας έμπνευση από το εργοστάσιο φωταερίου και τη γειτονιά του Γκαζιού.
Με οδηγό τη βραβευμένη σκηνοθέτιδα Μαρία Λεωνίδα, οι συμμετέχοντες θα πειραματιστούν με μικρόφωνα και βιντεοκαμέρες, θα εξοικειωθούν με το μοντάζ, θα εκφραστούν δημιουργικά και θα γνωρίσουν την πιο σινεφίλ πλευρά του εαυτού τους!

Τι περιλαμβάνει το πρόγραμμα της εβδομάδας;
Επιμέλεια- Διδασκαλία: Μαρία Λεωνίδα, σκηνοθέτης

Δευτέρα 26 Ιουνίου
Την πρώτη ημέρα γνωριζόμαστε μεταξύ μας μέσα από μοναδικά φωτογραφικά παιχνίδια, παρακολουθούμε ταινίες μικρού μήκους και συζητάμε για τις βασικές αρχές της σκηνοθεσίας τους. Μαζί με την επαγγελματία φωτογράφο Αναστασία Βλαχάκη ανακαλύπτουμε τα μυστικά της φωτογραφικής τέχνης και γνωρίζουμε από κοντά τον επαγγελματικό φωτογραφικό εξοπλισμό της.
Τρίτη 27 Ιουνίου
Τη δεύτερη ημέρα εξερευνούμε τη μαγεία των πλάνων! Ανακαλύπτουμε τα μυστικά της κάμερας, την κίνηση και την αξιοποίησή της, ενώ ξεκινάμε και έναν πρώτο πειραματισμό με την τεχνική του μοντάζ μέσα από πρακτικές ασκήσεις: παρακολουθούμε video tutorials ειδικά για εφήβους και ανταλλάσσουμε ιδέες για την ιστορία της ταινίας που θα δημιουργήσουμε.
Τετάρτη 28 Ιουνίου
Την τρίτη ημέρα δημιουργούμε το δικό μας storyboard! Ξεκινάμε με το ρεπεράζ, εξερευνώντας τους κατάλληλους χώρους για γύρισμα μέσα κι έξω από την Τεχνόπολη. Μπορεί, αλήθεια, το παλιό εργοστάσιο φωταερίου κι η γειτονιά γύρω από αυτό να αποτελέσουν το μοναδικό σκηνικό της ιστορίας μας; Με τον ηθοποιό Χρήστο Χριστόπουλο από την ομάδα θεάτρου «Ανεμόμυλοι», συμμετέχουμε σε ένα διαδραστικό εργαστήριο ερμηνείας, επιλέγουμε ρόλους και προγραμματίζουμε το γύρισμα μας.
Πέμπτη 29 Ιουνίου
Η ταινία μας παίρνει σιγά σιγά μορφή, καθώς το γύρισμα ξεκινά! Κλακέτα, κάμερα, πάμε! Βλέπουμε τις λήψεις μας, διασκεδάζουμε και μαθαίνουμε από τα λάθη μας και τα απρόοπτα – όλα είναι μέσα στο πρόγραμμα!
Παρασκευή 30 Ιουνίου
Ολοκληρώνουμε τα γυρίσματα μας! Σειρά έχει το μοντάζ. Πειραματιζόμαστε με τις τεχνικές του και γνωρίζουμε το λογισμικό επεξεργασίας της δική μας ταινίας. Ετοιμαστείτε για ένα μοναδικό αποτέλεσμα! Η συνέχεια επί της οθόνης…

Πώς περνάμε την ημέρα μας;
9:30-10:00 | ΠροσέλευσηΗ μέρα μας ξεκινά στο κτίριο INNOVATHENS
10:00-12:30 | Βιωματικά Εργαστήρια Οι ομάδες, μαζί με τους έμπειρους ανθρώπους του Καρπού, παρακολουθούν τα βιωματικά εκπαιδευτικά εργαστήρια, ειδικά σχεδιασμένα για τους εφήβους
12:30-13:30 | Ελαφρύ γεύμαΔιάλειμμα για ελαφρύ φαγητό, για να συνεχίσουμε την αποστολή μας με ενέργεια!*Το ελαφρύ γεύμα μας το επιμελείται το Technopolis Café και περιλαμβάνει αλμυρά και γλυκά σνακς.
13:30-15:00 | Βιωματικά Εργαστήρια Τα εκπαιδευτικά, βιωματικά εργαστήρια συνεχίζονται…
15:00 | Τελευταία αποχώρηση

Πληροφορίες
Το summer school απευθύνεται σε εφήβους από 12 έως 14 ετών.Κόστος: 125 ευρώΣτο κόστος συμπεριλαμβάνονται: το σύνολο των εκπαιδευτικών δραστηριοτήτων από την έμπειρη ομάδα του Καρπού, ο εξοπλισμός και τα υλικά (κάμερες, υπολογιστές, tablet, τρίποδα, μικρόφωνα που παρέχονται από τον Καρπό), το ελαφρύ γεύμα, η παρουσία ιατρού στον χώρο της Τεχνόπολης καθ’ όλη τη διάρκεια του προγράμματος.
Κρατήσεις: Από Παρασκευή 26 Μαΐου στα τηλ. 2130109325, 2130109300 (εσωτ. 336, 307), Δε-Πα 11:00-16:00 | Για περιορισμένο αριθμό ατόμων
Τα παιδιά μπορούν να φέρουν τις δικές τους φωτογραφικές μηχανές και τα κινητά τους τηλέφωνα.
Οι εργασίες των παιδιών θα διανεμηθούν ηλεκτρονικά.

Summer Camp στην Τεχνόπολη
2023-06-19 08:00 - 2023-07-14 16:00
Τα 10 χρόνια Βιομηχανικού Μουσείου Φωταερίου φέρνουν με ταχύτητα φωτός το πιο αγαπημένο Summer Camp στην Τεχνόπολη, για να προσφέρει στα παιδιά 6-11 ετών ακόμη ένα συναρπαστικό καλοκαίρι στην καρδιά της πόλης. Το Βιομηχανικό Μουσείο Φωταερίου, σε συνεργασία με το εργαστήριο παραστατικών τεχνών Artfygio, έχουν σχεδιάσει ένα πλούσιο εκπαιδευτικό πρόγραμμα που θα προσφέρει μια αξέχαστη καλοκαιρινή εμπειρία δημιουργικής απασχόλησης στους μικρούς μας φίλους!
Για δέκατη χρονιά, το Summer Camp στην Τεχνόπολη ξεκινά όταν κλείσουν τα σχολεία κι έτσι από τη Δευτέρα 19 Ιουνίου έρχονται τέσσερις συναρπαστικές εβδομάδες (πενθήμερα) με απίθανες δράσεις που αρχίζουν καθημερινά στις 08.00 το πρωί και ολοκληρώνονται στις 16.00 το απόγευμα.
Φέτος, τα παιδιά εμπνέονται από τα βασικά χρώματα του φωτός και συμμετέχουν σε μοναδικές εκπαιδευτικές δράσεις που υπόσχονται ανέμελες στιγμές ψυχαγωγίας. Παιχνίδια εξερεύνησης και μυστηρίου στο μουσείο, εικαστικά εργαστήρια STEAM, πειράματα φυσικών επιστημών, θεατρικό παιχνίδι, ομαδικά αθλητικά παιχνίδια στην αυλή, προβολές ταινιών, θεατρικές παραστάσεις σχεδιασμένες από τα ίδια τα παιδιά και εκπαιδευτικές βόλτες περιλαμβάνονται στο πρόγραμμα κάθε εβδομάδας, «χρωματίζοντας» την πιο ξεχωριστή καλοκαιρινή εμπειρία γνώσης, παιχνιδιού, φαντασίας και ατέλειωτης διασκέδασης!
Για δέκατη χρονιά, το Summer Camp στην Τεχνόπολη ξεκινά όταν κλείσουν τα σχολεία κι έτσι από τη Δευτέρα 19 Ιουνίου έρχονται τέσσερις συναρπαστικές εβδομάδες (πενθήμερα) με απίθανες δράσεις που εμπνέονται από τα βασικά χρώματα του φωτός, οι οποίες αρχίζουν καθημερινά στις 08.00 το πρωί και ολοκληρώνονται στις 16.00 το απόγευμα.
Οι θεματικές εβδομάδες του Summer Camp διαμορφώνονται ως εξής:
1η εβδομάδα | 19-23.6 | Πράσινα άλογα!
2η εβδομάδα | 26-30.6 | Μπλε παντού
3η εβδομάδα | 3-7.7 | Στα κόκκινα!
4η εβδομάδα | 10-14.7 | Λευκός καμβάς
Δείτε το αναλυτικό πρόγραμμα των θεματικών εβδομάδων εδώ!

Πώς περνάμε την ημέρα μας στο Summer Camp;
8:00-9:00 | Προσέλευση
Χωριζόμαστε σε ομάδες και η μέρα ξεκινάει!
9:00-9:30 | Ομαδικά παιχνίδια
Οι ομάδες, μαζί με τους υπεύθυνους παιδαγωγούς, παίζουν κινητικά παιχνίδια στους εξωτερικούς χώρους της Τεχνόπολης για να ξεκινήσει η μέρα με τον πιο ευχάριστο τρόπο!
9:30-11:00 | Εκπαιδευτικά προγράμματα-εργαστήρια
Οι ομάδες παρακολουθούν εκπαιδευτικά προγράμματα και εργαστήρια σχετικά με τη θεματική της κάθε εβδομάδας, από καλλιτέχνες και έμπειρους παιδαγωγούς.
11:00-11:30 | Δεκατιανό
Μικρό διάλειμμα για ελαφρύ φαγητό, για να συνεχιστεί το παιχνίδι με ενέργεια!
11:30-13:00 | Εκπαιδευτικά προγράμματα-εργαστήρια
Τα εκπαιδευτικά προγράμματα και εργαστήρια συνεχίζονται…
13:00-14:00 | Μεσημεριανό φαγητό
14:00-14:30 | Α’ αποχώρηση
14:00-15:30 | Προβολές ταινιών | Ομαδικά παιχνίδια
Παρακολουθούμε ταινίες με ποικίλες θεματικές, παρουσιάζουμε τις δράσεις μας στις υπόλοιπες ομάδες, παίζουμε με τα μοναδικά επιτραπέζια παιχνίδια στρατηγικής της Εταιρείας kaissa.
15:30-16:00 Τελευταία αποχώρηση

Πληροφορίες
Κόστος ανά εβδομάδα: 140€
Στα κόστη συμπεριλαμβάνονται: το σύνολο των εκπαιδευτικών δραστηριοτήτων, οι εκπαιδευτικές εκδρομές, το δεκατιανό (φρούτα, αλμυρά και γλυκά σνακ), το μεσημεριανό μαγειρευτό φαγητό, η παρουσία ιατρού στον χώρο καθ’ όλη τη διάρκεια του camp.
Κρατήσεις: Από την Τρίτη 23 Μαΐου στα τηλ. 2130109325, 2130109300 (εσωτ. 336, 307), Δε-Πα 11:00-16:00
**Με την έναρξη των κρατήσεων, ρωτήστε μας για εκπτωτικά πακέτα σε αδέρφια και για συμμετοχή σε περισσότερες από μία εβδομάδες
**Ειδικές τιμές για ανέργους και πολύτεκνους (για περιορισμένες θέσεις)
*** Το Βιομηχανικό Μουσείο Φωταερίου συμμετέχει στη δράση «ΠΟΛΙΤΙΣΤΙΚΟ SUMMER CAMP 2023», στο πλαίσιο υλοποίησης της πράξης: «Δίκτυο Κοινωνικής Προστασίας της Αθήνας – Open Social Net» για τη στήριξη μονογονεϊκών οικογενειών σε δυσχερή οικονομική θέση που διαβιούν στο Δήμο της Αθήνας.
Επιπλέον πληροφορίες:
Στο Summer Camp 2023, το μεσημεριανό φαγητό παρέχεται από την έμπειρη ομάδα Pala Slow Urban Food. Πρόκειται για διατροφικά ισορροπημένο, μαγειρευτό φαγητό από φρέσκα υλικά, λαμβάνοντας υπόψη τις διαχρονικά αγαπημένες γεύσεις των παιδιών! Από το μεσημεριανό φαγητό δεν θα λείψουν οι φρέσκιες σαλάτες, τα νόστιμα ζυμαρικά, η χειροποίητη πίτσα και πολλά άλλα νόστιμα πιάτα μεσογειακής διατροφής.
Το δεκατιανό περιλαμβάνει γλυκά και αλμυρά σνακ, προσφορά των προϊόντων “Όλυμπος Ταχίνι”, “Όλυμπος Super Spread Φυστικοβούτυρο” και Ελληνικό Μέλι “Άρωμα Μέλισσας”.

Βιομηχανικές διαδρομές στην πόλη: «Ιστορίες από το Γκαζοχώρι»
2023-05-28 11:00 - 12:30
Ποιοι ήταν οι πρώτοι κάτοικοι που έμειναν στη γειτονιά του Γκαζοχωρίου; Πώς να ήταν οι συνθήκες διαβίωσης στην περιοχή όταν το παλιό εργοστάσιο φωταερίου λειτουργούσε; Πού βρίσκονταν τα μέγαρα των βιομηχάνων της εποχής και ποια τα αρχιτεκτονικά χαρακτηριστικά τους;
Το Βιομηχανικό Μουσείο Φωταερίου σε συνεργασία με τον επίκουρο καθηγητή ιστορίας στο Πανεπιστήμιο Δυτικής Αττικής Γιάννη Στογιαννίδη και την Αστική μη Κερδοσκοπική Εταιρεία Monumenta, διοργανώνει τέσσερις βιομηχανικούς περιπάτους με δύο ξεχωριστές θεματικές, προσκαλώντας ενήλικες και οικογένειες με παιδιά από 12 ετών να ανακαλύψουν τη βιομηχανική ιστορία της πόλης με συναρπαστικό τρόπο.
Με έμπνευση το παλιό εργοστάσιο φωταερίου, οι βιομηχανικές διαδρομές υπόσχονται να ταξιδέψουν τους συμμετέχοντες στον χρόνο και στον αστικό ιστό της Αθήνας, φέρνοντάς τους σε επαφή με τη σύγχρονη ιστορία και αρχιτεκτονική, τη βιομηχανική κληρονομιά και την αξιοποίηση των βιομηχανικών μνημείων στην καρδιά της πόλης.
Πρώτη Βιομηχανική Διαδρομή: «Ιστορίες από το Γκαζοχώρι»
Την Κυριακή 28 Μαΐου, από τις 11.00 και για περίπου μιάμιση ώρα, οι συμμετέχοντες μαζί τον ιστορικό Γιάννη Στογιαννίδη θα γνωρίσουν την ιστορία του παλιού εργοστασίου που έδωσε φως και ενέργεια στην Αθήνα για σχεδόν 130 χρόνια, όπως και την ιστορία και τα ιδιαίτερα δημογραφικά χαρακτηριστικά της γειτονιάς γύρω από το εργοστάσιο: το Γκαζοχώρι.
Με αφετηρία την πλατεία Κουλούρη, στο τρίγωνο της Τριπτολέμου στην περιοχή του Κεραμεικού, οι συμμετέχοντες θα γνωρίσουν πώς δημιουργήθηκε η περιοχή γύρω από το εργοστάσιο και πώς πήρε το όνομά της, ποιες οι κρυφές γωνιές και ποια τα κοινωνικά της χαρακτηριστικά καθώς και την εξέλιξή της μέχρι σήμερα. Η περιήγηση θα συνεχίσει ως την «καρδιά» του εργοστασίου φωταερίου, τους Παλαιούς Φούρνους. Εκεί, οι συμμετέχοντες θα ανακαλύψουν βήμα-βήμα τα μυστικά των κτιρίων του παλιού εργοστασίου: από τον μηχανολογικό του εξοπλισμό και τον ρόλο των εργαζομένων, μέχρι τον τρόπο διοίκησης του πρώτου εργοστασίου παραγωγής ενέργειας στην Ελλάδα. Η διαδρομή θα ολοκληρωθεί στο κτίριο του Νέου Υδαταερίου, όπου οι συμμετέχοντες, μέσω της εφαρμογής επαυξημένης πραγματικότητας “Αthens Industry”, θα ταξιδέψουν στην ιστορία της αθηναϊκής βιομηχανίας ανακαλύπτοντας εμβληματικές βιομηχανίες της πόλης.

Πληροφορίες
Σημείο Συνάντησης: Μετρό Σταθμός «Κεραμεικός» (Έξοδος: Τεχνόπολη)
Συμμετοχή: Δωρεάν με κράτηση θέσης στο viva.gr

Οι επετειακές δράσεις στο πλαίσιο των «10 χρόνων ΒΜΦ» πραγματοποιούνται με Μεγάλο Χορηγό το Φυσικό Αέριο Ελληνική Εταιρεία Ενέργειας.

Στην Αυλή του Εργοστασίου
2023-05-28 11:00 - 12:00
Την Κυριακή 28 Μαΐου, οι μικροί μας φίλοι εμπνέονται από το μαγευτικό μουσικό κλίμα τoυ Athens Jazz Festival και δημιουργούν τη δική τους μουσική Τεχνόπολη! Τι θα συμβεί αν τα κτίρια του παλιού εργοστασίου φωταερίου μεταμορφωθούν σε μουσικά όργανα; Τι ήχο βγάζει ένα φλάουτο, ένα τύμπανο ή ένα τσέλο; Ανακαλύπτουμε τα κτίρια και μηχανήματα του παλιού εργοστασίου και κατασκευάζουμε με ανακυκλώσιμα υλικά την πιο ξεχωριστή, μουσική ορχήστρα! Ετοιμαστείτε για μια απολαυστική εικαστική περιπέτεια… στην αυλή του εργοστασίου!

Πληροφορίες
Ώρες: 11.00-12.00, 12.00-13.00
Meeting point: Νέο Υδαταέριο, δίπλα από το Café της Τεχνόπολης
Για παιδιά από 3 – 9 ετών
Κόστος συμμετοχής: 6€/παιδί
Απαραίτητες κρατήσεις στο τηλ:213 0109325
*Τα παιδιά 3-7 ετών θα πρέπει να συνοδεύονται από τους γονείς τους.

Vassilikos «The Grand Duet»: Η συναυλία-πάρτι για τα «10 χρόνια ΒΜΦ»
2023-05-20 21:00 - 23:58
Στο μεγάλο μουσικό πάρτι γενεθλίων του μουσείου, με αφορμή τα «10 χρόνια ΒΜ», που θα γίνει το Σάββατο 20 Μαΐου στις 21:00, ο Vassilikos έρχεται στην Τεχνόπολη για μια ξεχωριστή συναυλία με δωρεάν είσοδο στην οποία ο αγαπημένος καλλιτέχνης θα παρουσιάσει το project «The Grand Duet» που μοιράζεται με τον Γιώργο Τριανταφύλλου.
Το «The Grand Duet» αποτελεί μια ιδέα που γεννήθηκε πριν την καραντίνα και υλοποιήθηκε μετά από αυτή, ένα μουσικό project που μεταφέρει όλη την ενέργεια και το πάθος που συσσωρεύεται τον καιρό της απομόνωσης. Με τον Γιώργο Τριανταφύλλου να τον συνοδεύει στις κιθάρες και στα πλήκτρα, αλλά και με τον υπολογιστή να συμπληρώνει σε backing track όλα τα όργανα μιας ολοκληρωμένης μπάντας, ο Vassilikos θα παρουσιάσει μια ανεπανάληπτη μουσική εμπειρία που ενώνει με μοναδικό τρόπο το χθες με το σήμερα, καθώς όλα τα κομμάτια είναι μιξαρισμένα ειδικά για το πρότζεκτ, δημιουργώντας ένα ηχητικά δεμένο αποτέλεσμα που μαγνητίζει.
Διαχρονικά πλέον κομμάτια των Raining Pleasure παίζονται όπως τα αγαπήσαμε αλλά και με αλλαγμένο ήχο, επανεκτελέσεις εμβληματικών τραγουδιών από το άλμπουμ Vintage (2009), όπως τα You are my destiny και I who have nothing, ακούγονται στις studio εκτελέσεις τους και «πειράζονται» δημιουργικά εκ νέου σε διαφορετικές εκδοχές, ενώ οι διασκευές του Βασίλη Τσιτσάνη όπως τις λατρέψαμε στο δίσκο Sunday Cloudy Sunday (2013) ενισχύουν τον ανατρεπτικό χαρακτήρα του live. Από το set list δεν θα λείψει και το Amazing Grey, ο δίσκος που κυκλοφόρησε το 2019 και έχει τη δική του θέση στις εμφανίσεις του Vassilikos «The Grand Duet», καθώς δημιουργεί μια ιδιαίτερη pop ατμόσφαιρα με σκοτεινά υποστρώματα που θα μας παρασύρει.
Επανερμηνεύοντας κλασικά κομμάτια, από τον Χατζιδάκι και τον Τσιτσάνη μέχρι τους Beatles, o Vassilikos είναι ένας καλλιτέχνης που με τη μουσική του καταφέρνει να ενώσει δημιουργικά το παρελθόν με το παρόν. Το ξεχωριστό live του μοιάζει με ένα απολαυστικό ταξίδι στον χρόνο που ταιριάζει απόλυτα στον χαρακτήρα του Βιομηχανικού Μουσείου Φωταερίου, οι πολυσυλλεκτικές δράσεις του οποίου συνεχίζουν να τιμούν και να κρατούν ζωντανή τη μακρά ιστορία του παλιού εργοστασίου φωταερίου της Αθήνας.

Πληροφορίες
Οι πόρτες ανοίγουν στις 18.00. Οι μουσειακοί χώροι θα είναι ανοιχτοί και επισκέψιμοι για το κοινό έως τις 20.00
Είσοδος ελεύθερη
Οι επετειακές δράσεις στο πλαίσιο των «10 χρόνων ΒΜΦ» πραγματοποιούνται με Μεγάλο Χορηγό το Φυσικό Αέριο Ελληνική Εταιρεία Ενέργειας.

To Βιομηχανικό Μουσείο Φωταερίου γιορτάζει τη Διεθνή Ημέρα Μουσείων
2023-05-18 19:15 - 23:58
Το Βιομηχανικό Μουσείο Φωταερίου της Τεχνόπολης Δήμου Αθηναίων κλείνει φέτος τα 10 του χρόνια και δεν σταματά να το γιορτάζει με μια ξεχωριστή σειρά επετειακών εκδηλώσεων. Σε μία από αυτές, οι πόρτες του ΒΜΦ ανοίγουν για μια σειρά από Πέμπτες και η ομάδα του μουσείου προσκαλεί τους ενήλικες επισκέπτες να ανακαλύψουν το σπάνιο αυτό βιομηχανικό μνημείο μέσα από μια ιδιαίτερη απογευματινή ξενάγηση με ελεύθερη συμμετοχή που συνοδεύεται από early drink. Τι γίνεται, όμως, όταν μία από αυτές τις ξεναγήσεις συμπίπτει με τη Διεθνή Ημέρα Μουσείων που γιορτάζεται κάθε χρόνο στις 18 Μαΐου;
Στο πλαίσιο του εορτασμού της ΔΗΜ που φέτος έχει θέμα «Μουσεία, Αειφορία και Ποιότητα Ζωής», η απογευματινή ξενάγηση της Πέμπτης 18 Μαΐου γίνεται πιο εορταστική από ποτέ, καθώς η περιήγηση των ενηλίκων στις εγκαταστάσεις του εργοστασίου φωταερίου θα κλείσει με ένα μοναδικό DJ set που θα μας ξεσηκώσει!
Από τις 19.15 που ξεκινά η ξενάγηση, οι επισκέπτες μαζί με τους έμπειρους ανθρώπους του Μουσείου ακολουθούν τη γραμμή παραγωγής του φωταερίου, θαυμάζουν τον σπάνιο μηχανολογικό εξοπλισμό του 19ου αιώνα και ανακαλύπτουν τον ρόλο των εργαζομένων στο παλιό εργοστάσιο και τις συνθήκες ζωής στην περιοχή του Γκαζιού. Ακόμη, ακούν τα αποσπάσματα προφορικών συνεντεύξεων των εργαζομένων στα διάφορα σημεία της μουσειακής διαδρομής και παρακολουθούν το πλούσιο αρχειακό οπτικοακουστικό υλικό του παλιού εργοστασίου. Και βέβαια, η ξενάγηση γίνεται ακόμα πιο εορταστική, αφού κατά τη διάρκειά της οι επισκέπτες μπορούν να απολαύσουν το ποτό τους μέσα στους μουσειακούς χώρους, το οποίο μπορούν να προμηθευτούν από το Technopolis Café.
Μετά το τέλος της ξενάγησης, το γιορτινό κλίμα μεταφέρεται στο κτίριο Νέο Υδαταέριο, ένα από τα πιο σύγχρονα κτίρια του εργοστασίου φωταερίου της Αθήνας που διατηρεί σχεδόν ακέραιο το μηχανολογικό του εξοπλισμό. Εκεί, με θέα 360 μοίρες στην Αθήνα, θα ξεκινήσει στις 21.00 ένα μοναδικό DJ set από τον JJ Pallis για τον εορτασμό της Διεθνούς Ημέρας Μουσείων.
Ο θεσμός της Διεθνούς Ημέρας Μουσείων θεσπίστηκε το 1977 με σκοπό την ανάδειξη του σημαντικού ρόλου των μουσείων στην πολιτική, κοινωνική και πολιτιστική ζωή του κάθε τόπου. Διαβάστε περισσότερα για το πρόγραμμα των δράσεων που έχουν ετοιμάσει τα ελληνικά μουσεία με αφορμή τη φετινή ΔΗΜ εδώ.
Πληροφορίες
Ώρα έναρξης ξενάγησης: 19.15
Διάρκεια: 60-70’
Σημείο συνάντησης: Κεντρική Καμινάδα
Ώρα έναρξης DJ set: 21.00
Χώρος διεξαγωγής: Νέο Υδαταέριο
Συμμετοχή: Η συμμετοχή στην ξενάγηση είναι δωρεάν (δεν συμπεριλαμβάνεται το ποτό).
Κράτηση θέσης μέσω
viva.gr
*Για περιορισμένο αριθμό συμμετοχών.

Μια βόλτα στο Μουσείο με σακίδιο
2023-05-14 12:00 - 14:00
Την Κυριακή 14 Μαΐου ετοιμαζόμαστε για «Μια βόλτα στο Μουσείο με σακίδιο» στο Βιομηχανικό Μουσείο Φωταερίου. Τα παιδιά ηλικίας 4-11 ετών ανακαλύπτουν μαζί με τις οικογένειές τους το παλιό εργοστάσιο φωταερίου με τον πιο διασκεδαστικό τρόπο, με «ξεναγό» το διαδραστικό κίτρινο σακίδιο που κάνει την επίσκεψη… παιχνιδάκι!
Ειδικά σχεδιασμένο για δύο ξεχωριστές ηλικιακές ομάδες, το σακίδιο για τα παιδιά 4-6 ετών βασίζεται στην ανακάλυψη της πληροφορίας μέσα από τις αισθήσεις και τη διάδραση, ακολουθώντας την πρωτότυπη αισθητηριακή διαδρομή του μουσείου και τα κίτρινα κουτιά, ενώ για τα παιδιά 7-11 ετών το διαδραστικό σακίδιο εστιάζει στα κρυμμένα μηχανήματα και στις σπάνιες εφευρέσεις που κρύβονται μέσα στο παλιό εργοστάσιο φωταερίου.
Χάρτες, αυτοκόλλητα, παιχνίδια μνήμης, παζλ και πολλά άλλα κρύβονται στο σακίδιο και θα βοηθούν τα παιδιά στην διασκεδαστική περιήγηση, ενώ, ειδικά για αυτήν την Κυριακή, από τις 12.00 έως τις 14.00, οι άνθρωποι του μουσείου θα βρίσκονται στο χώρο για να μας διευκολύνουν στην αποκάλυψη όλων των μυστικών του σακιδίου.
Δανειζόμαστε το κίτρινο σακίδιο και η ανακάλυψη ξεκινά!
*Ο επισκέπτης μπορεί να δανειστεί το διαδραστικό σακίδιο από το Industrial Gas Museum Shop ή από το Φυλάκιο της Τεχνόπολης, αφήνοντας την ταυτότητά του, και να το επιστρέψει πάλι εκεί αφού ολοκληρώσει τη διαδρομή του στο μουσείο.
Πληροφορίες
Πότε: Κυριακή 14 Μαΐου
Ώρες: 12.00 έως 14.00
Είσοδος: €2
Κόστος χρήσης σακιδίου: €4

Μικροί κηπουροί με πινέλα
2023-05-14 11:00 - 13:00
Την Κυριακή 14 Μαΐου οι «Μικροί Κηπουροί με πινέλα» αναλαμβάνουν δράση! Το αγαπημένο υπαίθριο εικαστικό εργαστήριο του Βιομηχανικού Μουσείου Φωταερίου προσκαλεί οικογένειες με παιδιά 3-9 ετών να παίξουν και να διασκεδάσουν με δημιουργικό τρόπο, συνδυάζοντας τη ζωγραφική με την κηπουρική. Γεμάτοι ανοιξιάτικη διάθεση και μπόλικη φαντασία, και φυσικά με τα κατάλληλα ρούχα, οι μικροί μας φίλοι απασχολούνται δημιουργικά ζωγραφίζοντας με τα πινέλα τους μικρές κεραμικές γλάστρες, στις οποίες στη συνέχεια θα μεταφυτεύσουν πολύχρωμα λουλούδια, μαθαίνοντας να είναι υπεύθυνοι για τη φροντίδα τους.
Πληροφορίες
Πότε: Κυριακή 14 Μαΐου
Ώρες: 11.00-12.00 & 12.00-13.00
Χώρος: Προαύλιο του Skywalk
Κόστος συμμετοχής: €7 / παιδί
Απαραίτητες κρατήσεις στο τηλ: 2130109325

Απογευματινές ξεναγήσεις ενηλίκων στο ΒΜΦ
2023-05-11 19:00 - 20:00
Στο πλαίσιο του εορτασμού των «10 χρόνων ΒΜΦ», το Βιομηχανικό Μουσείο Φωταερίου προσκαλεί τους ενήλικους επισκέπτες να επισκεφθούν τους χώρους του παλιού εργοστασίου φωταερίου της Αθήνας και να ανακαλύψουν την ιστορία του μέσα από απογευματινές ξεναγήσεις με ελεύθερη συμμετοχή και “early drink”!
Μαζί με τους έμπειρους ανθρώπους του μουσείου, ακολουθούμε τη γραμμή παραγωγής του φωταερίου, θαυμάζουμε τον σπάνιο μηχανολογικό εξοπλισμό του 19ου αιώνα και ανακαλύπτουμε τον ρόλο των εργαζομένων στο παλιό εργοστάσιο και τις συνθήκες ζωής στην περιοχή του Γκαζιού.
Η ξενάγηση στο Βιομηχανικό Μουσείο Φωταερίου είναι μία συνολική εμπειρία για όλες τις αισθήσεις: Θα έρθουμε σε επαφή με τις μυρωδιές του εργοστασίου, θα ακούσουμε τις ιστορίες των εργαζομένων μέσα από ηχητικά τεκμήρια που θα μας «ξαφνιάσουν» και θα αγγίξουμε τις μηχανές που λειτουργούσαν μέχρι πρόσφατα. Η εμπειρία εμπλουτίζεται με νέες τεχνολογίες, 3D προβολές, σε συνδυασμό με ιστορικά τεκμήρια και μοναδικό οπτικοακουστικό υλικό.
Οι απογευματινές ξεναγήσεις ξεκινούν στις 19.00 και διαρκούν περίπου μία ώρα. Οι χώροι του μουσείου θα παραμείνουν ανοιχτοί έως τις 21.00 για τους επισκέπτες που επιθυμούν να παρακολουθήσουν το αρχειακό οπτικοακουστικό υλικό, να ακούσουν τα αποσπάσματα των προφορικών συνεντεύξεων των εργαζομένων στα διάφορα σημεία της μουσειακής διαδρομής, να ανακαλύψουν την αισθητηριακή διαδρομή και φυσικά να χαρούν το ποτό τους μέσα στις εγκαταστάσεις του πρώτου εργοστασίου παραγωγής ενέργειας στην Ελλάδα!
Συμμετοχή: Η συμμετοχή στις απογευματινές ξεναγήσεις είναι δωρεάν. Στη δωρεάν δράση δεν συμπεριλαμβάνεται το ποτό. Οι επισκέπτες μπορούν να προμηθευτούν το ποτό τους από το Technopolis Café.
Κράτηση θέσης μέσω viva.gr
*Για περιορισμένο αριθμό συμμετοχών.
